钦定古今图书集成/明伦汇编/氏族典/第147卷 > 孙思恭
## 钦定古今图书集成/明伦汇编/氏族典/第147卷 > 孙思恭

按《宋史孙思恭传》：“思恭字彦先，登州人。擢第后，即遭
父丧，不肯复从官，二十年间，才三书吏。考为宛丘令，
弃官去。吴奎荐其学行，补国子直讲，加秘阁校理，事
神宗藩邸，为说书，又为侍讲，直集贤院。以居中都久，
力请补外，王奏留之。及即位，擢天章阁待制。思恭性
不忤物，犯而不校，笃于事上，出知江宁府邓州，以疾”
移单州，管干南京留司御史台。卒，年六十二。